મુંબઇ: જીએસટી લાગુ થયા બાદ મધ્યમ સમયગાળામાં દેશના આર્થિક વિકાસને ગતિ મળશે. ઇન્ટરનેશનલ મોનેટરી ફંડના જણાવ્યા પ્રમાણે ભારતમાં આર્થિક સુધારાના મોરચે ગતિ જોવા મળી રહી છે. તેના કારણે રોકાણમાં નોંધપાત્ર સુધારો થયો છે. આઇએમએફએ એશિયા-પ્રશાંત દેશોના ક્ષેત્રીય આર્થિક સ્થિતિના રિપોર્ટમાં વધુમાં કહ્યું છે કે ભારતમાં જીએસટીની અમલવારી થયા બાદ ટૂંકાથી મધ્યમ સમયગાળામાં દેશના આર્થિક વૃદ્ધિદરમાં વધારો થશે.